Դավիթ Միրոյան

**Դավիթ Միրոյան** (), հայ պրոդյուսեր, հիփ-հոփ արտիստ։ Հայ արտիստների տասնյակ տեսահոլովակների, գեղարվեստական ֆիլմերի, հեռուստատեսային բազմաթիվ նախագծերի, միջոցառումների, երաժշտական նախագծերի պրոդյուսեր։

## Կենսագրություն
Դավիթ Միրոյանը ծնվել է 1989 թվականի ապրիլի 10-ին Երևանում։ Ավարտել է Երևանի Քվանտ վարժարանը, այնուհետև 2004 թվականին ընդունվել է Երևանի պետական համալսարանի Մաթեմատիկայի ֆակուլտետ։ Պրոդյուսերական կրթությունը ստացել է Երևանի թատրոնի և կինոյի  պետական ինստիտուտի արվեստի մենեջմենթ ֆակուլտետում՝ պրոդյուսեր Ռուբեն Ջաղինյանի արվեստանոցում։ 2015 թվականին ավարտել է Երևանի պետական համալսարանի Ժուռնալիստիկայի ֆակուլտետի Մասս Մեդիա ուսումնական կենտրոնի մագիստրատուրան՝ արվեստի կառավարում մասնագիտացմամբ։

### Գործունեութուն
Իր առաջին պրոդյուսերական քայլերը արել է որպես սեփական երաժշտական նախագծի պրոդյուսեր՝ ստեղծելով Davo հիփ-հոփ նախագիծը և դառնալով Հայաստանում հիփ-հոփ երաժշտության հիմնադիրներից մեկը։ Այս նախագծի շրջանակներում նկարահանել է շուրջ 15 տեսահոլովակ, 2010 թվականին թողարկել է Davo ձայնասկավառակը, համերգներով ելույթ է ունեցել Երևանում ու մարզերում, մասնակցել լայնամասշտաբ պետական համերգների ու նախագծերի։ Հանդես է եկել նաև որպես երգերի խոսքերի ու երաժշտության հեղինակ։ Իր գործունեության ընթացքում համագործակցել է առաջատար արտիստների հետ՝ Դերhովա, Lazzaro, HT Hayko, Էրիկ Կարապետյան, Սրբուկ և այլն։ 2009 թվականին մասնակցել է Եվրատեսիլ 2009 միջազգային երգի մրցույթի հայաստանյան նախընտրական փուլին։ 2011 թվականին ստեղծած «Քո ճանապարհը» երգը դարձել է նաև սաունդթրեք Ոսկե Ծիրան միջազգային ֆիլմերի փառատոնին ներկայացված ու երկու մրցանակի արժանացած /Լավագույն հայկական ֆիլմ՝ Հայկական համայնապատկեր անվանակարգում, Լավագույն կարճամետրաժ ֆիլմ՝ Բրիտանական խորհրդի մրցանակ / «Բեռնելով կյանքս» ֆիլմի համար, ռեժիսոր՝ Հարություն Շատյան։ 2011 թվականին մասնակցել է հաշմանդամություն ունեցող մարդկանց հավասար իրավունքների պաշտպանությանը նվիրված «Հույսի կամուրջ» նախագծին։ 2011 թվականին մասնակցել է Երևան քաղաքի տոնին նվիրված «Հայաստանը դու ես» նախագծին։  Երգի խոսքերի համահեղինակն է։  2017 թվականին մասնակցել է  Save the children, UNICEF, World vision, COAF և այլ կազմակերպությունների աջակցությամբ ստեղծված «Սեր տարածել» նախագծին՝ ուղղված «Բռնությունը փոխարինենք սիրով» հանրային արշավին։  2017 թվականին «Հով արեք» երգով մասնակցել է Հայոց բանակի 25-ամյակին նվիրված պետական համերգին՝ Օպերայի և Բալետի ազգային ակադեմիական թատրոնում, Հայոց բանակի տոնին նվիրված պետական համերգին՝ Կիրովական քաղաքում, Հայաստանի հանրային հեռուստաընկերության «Արտակարգ համերգ» նախագծին։ 

Արժանացել է մրցանակների, գլխավորել հիթ շքերթներն ու եղել մի շարք երաժշտական նախագծերի դեմքը։ 

2012 թվականից սկսել է համագործակցել հայ արտիստների հետ /Քրիստինե Պեպելյան, Սիլվա Հակոբյան, Սոֆի Մխեյան և այլն/ ՝որպես պրոդյուսեր և գծային պրոդյուսեր՝ նկարահանելով բազմաթիվ տեսահոլովակներ։ 2013 թվականին Berg Sound ընկերության հետ համատեղ աշխատել է 3 գեղարվեստական ֆիլմի վրա՝ համագործակցելով հայ, ռուս, վրացի ռեժիսորների, դերասանների հետ։ 

2013 թվականին սկսել է աշխատել Հայաստանի Հանրային հեռուստաընկերությունում, որպես հեռուստաարտադրության բաժնի ղեկավար։ Պատասխանատու է եղել հեռուստաընկերության արտադրական գործընթացների պլանավորման և իրականացման համար։ Այնուհետև ստանձնել է ծրագրերի տնօրենի պաշտոնը՝ գլխավորելով եթերացանցի պլանավորման, հեռարձակման գործընթացները։ Ապա ստանձնել է Հանրային հեռուստաընկերության Գլխավոր պրոդյուսերի պաշտոնը՝ նոր ձևաչափերով եթեր վերադարձնելով սիրված հեռուստանախագծերը, ինչպես նաև եթեր բերելով թվով հինգ նոր հեռուստանախագիծ։ 2015 թվականին մասնագիտական վերապատրաստում է անցել Չինաստանի ժողովրդական հանրապետությունում, 2016 թվականին որպես Հայաստանի Հանրային հեռուստաընկերության ներկայացուցիչ մասնակցել է Կանն քաղաքում անցկացվող միջազգային մեդիա մարկետին։ Պատասխանատու է եղել մի շարք պետական նշանակության միջոցառումների և իրադարձությունների հեռարձակման /Հայոց Ցեղասպանության 100 ամյակ, ԱԺ ընտրություններ, Նախագահական ընտրություններ, Հայոց բանակի 25 ամյակի տոնական համերգ և այլն/, ինչպես նաև լայնամասշտաբ շոուների /Եվրատեսիլ, Օսկար, Գրեմմի, Նոբելյան մրցանակաբաշխություն, Օլիմպիական խաղեր և այլն։ 
2018 թվականին եղել է Եվրատեսիլ միջազգային երգի մրցույթում Հայաստանի ներկայացուցչի ընտրող հանձնաժողովի նախագահը։ 
Որպես հրավիրված դասախոս դասավանդել է Երևանի պետական համալսարանի Ժուռնալիստիկայի ֆակուլտետի Մասս Մեդիա ուսումնական կենտրոնում։ 
2018 թվականին հիմնել է սեփական ընկերությունը՝ Be Up Production-ը։ Զբաղվել է նորահայտ երգիչ՝ Raff-ի պրոդյուսինգով։ Իրականացրել է գովազդային նախագծեր խոշոր ընկերությունների համար։ Համագործակցել է պետական կառավարման օղակների հետ՝ Հայաստանի Առողջապահության նախարարություն, ՀՀ Աշխատանքի և սոցիալական հարցերի նախարարություն՝ իրականացնելով լայնամասշտաբ նախագծեր, որոնք եթեր են հեռարձակվել Հայաստանի հանրային հեռուստաընկերությամբ։ 2019 թվականին  Դավիթ Միրոյանի Be Up ընկերությունը Հայաստանի հանրային հեռուստաընկերության պատվերով իրականացրել է «Քո սպորտը» ռեալիթի նախագիծը, «Լրագրողական մենամարտ» նախագիծը։ Ընկերությունը 2019 թվականին իրականացրել է «Անահիտ» ազգային կինոմրցանակաբաշխությունը։ ՀՀ Աշխատանքի և սոցիալական հարցերի նախարարության պատվերով իրականացրել է տեղեկատվական-սոցիալական հոլովակների նախագիծ։ 2020 թվականին որպես պրոդյուսեր իրականացրել է «Հակազրույց» յութուբյան նախագիծը։ 

Որպես պրոդյուսեր տարբեր նախագծերի շրջանակներում համագործակցել է Հայաստանի խոշոր ընկերությունների հետ՝ Շարմ Հոլդինգ, Factory Production, Mitoyan Production և այլն։ 

2019 թվականին որպես պրոդյուսեր իրականացրել է Սրբուկի Armenian folk ալբոմը։ Համագործակցելով Factory Production-ի հետ՝ աշխատել է Սրբուկի Walking Out տեսահոլովակի ստեղծման վրա, որով երգչուհին Հայաստանը ներկայացրել է Եվրատեսիլ միջազգային երգի մրցույթում։ Նույն թվականին որպես պրոդյուսեր իրականացրել է Հայ Համերգ նախագիծը, ինչպես նաև նախագծի տեսահոլովակները և երկու համերգները։ 

2020 թվականին որպես պրոդյուսեր, համագործակցելով Շարմ Հոլդինգ-ի և Միտոյան Փրոդաքշնի հետ, իրականացրել Վիշապ հայալեզու առաջին կոմիկսի նախագիծը։ 

2020 -ին ստանձնել է Crowdfunding video production-ում մասնագիտացված Հայաստանում առաջին Millenium 5 ընկերության գլխավոր պրոդյուսերի պաշտոնը՝ ստեղծելով միջազգային ստարտ ափերի մարքեթինգային արշավի համար նախատեսված հոլովակներ, որոնք տեղադրվել են Indiegogo.com, Kickstarter.com կայքերում։ 

Իր ծավալած պրոդյուսերական գործունեության համար արժանացել է շնորհակալագրերի ու պատվոգրերի։ Այսօր էլ թե որպես անհատ պրոդյուսեր և թե իր հիմնած ընկերությունով շարունակում է ակտիվ գործունեություն ծավալել շոու-բիզնեսի, ժամանցի և մեդիայի ոլորտում՝ համագործակցելով պետական կառավարման օղակների, խոշոր ընկերությունների և առաջատար արտիստների հետ։

### Եվրատեսիլ
2018 թվականին ստանձնել է Եվրատեսիլ միջազգային երգի մրցույթում Հայաստանի ներկայացուցչի ընտրող հանձնաժողովի նախագահի պաշտոնը։ Հանձնաժողովի որոշմամբ 2019 թվականին Եվատեսիլ երգի մրցույթում Հայաստանը ներկայացրեց Սրբուկը։ Ընտրող հանձնաժողովի նախագահի պաշտոնը ստանձնելուց հետո, Factory Production-ի հետ համագործակցելով՝ մասնակցել է Սրբուկի Walking Out եվրատեսիլյան երգի ու տեսահոլովակի ստեղծման գործընթացում։ Walking Out տեսահոլովակի պրեմիերան կայացավ Հանրային հեռուստաընկերության եթերում, այս տեսահոլովակով Սրբուկը Հայաստանը  ներկայացրեց Եվրատեսիլ 2019 երգի մրցույթում։

## Սկավառակագրություն
**Սինգլներ** 

### Նախագծեր

### Ֆիլմեր

### Տեսահոլովակներ

## Մրցանակներ
* «Իմն ես. Remix» երգը արժանացել է Հայ 5 ամենամյա մրցանակաբաշխության «Լավագույն զուգերգ» մրցանակին
* «Իմն ես» երգը արժանացել է Թոփ 10 ամենամյա երաժշտական մրցանակաբաշխության «Հուլիս ամսվա լավագույն երգ-տեսահոլովակ» մրցանակին
* «Իմն ես» երգը արժանացել է Ռադիո Վանի Ոսկե Քնար մրցանակաբաշխության «Լավագույն երգ» մրցանակին։
* Իր ծավալած պրոդյուսերական գործունեության համար արժանացել է շնորհակալագրերի ու պատվոգրերի։

## Ծանոթագրություններ

Կատեգորիա:Հայ երգիչներ
Կատեգորիա:21-րդ դարի երգիչներ
Կատեգորիա:Հայ պրոդյուսերներ
Կատեգորիա:Հայ երգահաններ